Gelgaudiškio pušis

Gelgaudiškio pušis – valstybės saugoma pušis, auganti Šakių rajono savivaldybėje, Gelgaudiškio seniūnijoje, Daukantiškių kaime. Pušies augavietė patenka į Gelgaudiškio dvaro parko teritoriją Panemunių regioniniame parke. Medis stūkso apie 1,3 km į rytus nuo Gelgaudiškio dvaro rūmų, tolimiausioje pažintinio tako vietoje – Velnio kalno miškingame šlaite, kuris leidžiasi į Šilupės slėnį. Pušis randama nuo Velnio kalno pavėsinės pasukus į rytus žemėjančiu šlaitu apie 100 m.Gelgaudiškio pušis  saugoma.lt Išraiškingo reljefo vietovė priklauso Šilupės geomorfologiniam draustiniui.
miniatiūra|left|180px|Kamienas su žievės likučiais. Šalia – nulūžusios gretimos pušies šakos

2023 m. duomenimis, paminklinė pušis nebuvo pažymėta dvaro parko informaciniuose stenduose ir rodyklėse. Jos būklė prasta: nudžiūvusi, beveik be žievės, aplaužytomis šakomis (kliudyta prie pat kamieno nuvirtusios gretimos stambios pušies). Pagal 2021 m. atliktą valstybės saugomų botaninių GPO vertinimo ataskaitą,Gamtos paveldo objektai. Detalūs vertinimo duomenys. Botaniniai GPO (taškiniai objektai) vstt.lrv.lt jau 2019 m. pažymėta kaip „sausa“ bei įvertinta kaip „supuvusi – tikėtina greitai išvirs“, su netvarkoma aplinka.

Gelgaudiškio pušis paskelbta valstybės saugomu botaniniu gamtos paveldo objektu Aplinkos ministro 2005 m. gegužės 23 d. įsakymu Nr. D1-255.Saugomų teritorijų valstybės kadastras stk.am.lt Pagrindiniai duomenys:

 Medžio rūšis – paprastoji pušis (Pinus sylvestris L.)
 Kamieno apimtis 1,3 m aukštyje – 4,18 m (1,5 m aukštyje šakojasi į du kamienus)
 Aukštis – 32 m (arba 34,8 m)
 Amžius – apie 200 metų

 Šaltiniai 

 Nuorodos 

 Gelgaudiškio pušis lietuvosgamta.lt


Kategorija:Gelgaudiškis
Kategorija:Šakių rajono paveldas
Kategorija:Lietuvos gamtos paveldo objektai